Downloaded from YTS.BZ
Official YIFY movies site: YTS.BZ
Hitna služba, izvolite?
Netko mi je prišao s leđa, pritisnuo me uza zid
i počeo gušiti.
Govorio mi je da ću vidjeti svog boga.
Htjela sam se pomaknuti, a on me zgrabio. Primio me za kosu.
Suprugova bivša prijeti mi silovanjem i ubojstvom djeteta.
NOVA PORUKA
UKRALA SI MI ŽIVOT.
PLATIT ĆEŠ ZA OVO.
…s neobičnim i nasilnim slučajem uhođenja.
Policija kaže da je žena uz pomoć internetskog oglasa
maltretirala drugu ženu.
POŠALJI - POSLANO
Dobila sam još jednu e-poruku.
NOVA PORUKA
ČUVAJ SE.
Bila mi je na poslu.
Zna kako izgledam.
UMRIJET ĆEŠ.
UMRI.
Kako ćemo se boriti protiv nje?
Što da radimo?
NE MOŽEŠ MI POBJEĆI.
NOVA PORUKA
TOKSIČNA LJUBAVNA PRIČA
ANAHEIM, U BLIZINI LOS ANGELESA
Imam dvije želje.
Željela bih da se ovo nije dogodilo.
I još želim…
Želim da svi samo kažu istinu
o tome što se dogodilo.
Godine 2016. Ian i ja bili smo prijatelji gotovo 20 godina.
Radili smo zajedno u Disneylandu.
Njegova se mama preselila u drugu saveznu državu,
pa sam mu ja postala oslonac.
Sjećam se kako smo se uvijek smijali i zabavljali kad smo bili zajedno.
On je takva osoba.
Kad se pružila prilika
da se prijavi za zamjenika šerifa,
Ian je bio oduševljen.
Američki šerifi djelatnici su Ministarstva pravosuđa.
Prevozio je zatvorenike iz zatvora u zatvor
i bio je odgovoran za zaštitu saveznih sudaca.
To je bio važan posao.
Ianu bih bez imalo kolebanja povjerila svoj život.
Većina ljudi preispituje
moj i Ianov odnos,
ali naše je prijateljstvo bilo samo to,
a ne romantična veza.
Kad je upoznao Angelu,
bila sam najsretnija na svijetu.
Ian je oduvijek htio brak i djecu.
Bio je uistinu uzbuđen što i Angela to želi.
Upoznali smo se u Starbucksu u Anaheimu.
GLAS IANA DIAZA
Kliknuli smo.
Doselila se u moj stan.
Daphne, pogledaj u aparat.
Pogledaj u aparat.
Imala je predivan osmijeh.
Bila je divna.
Nakon dva-tri tjedna
jako smo se zbližili.
Bila je upravo onakva žena kakvu sam želio.
Nekoliko mjeseci nakon upoznavanja
Ian i Angela živjeli su zajedno,
vjenčali su se i čekali blizance.
Ian je bio oduševljen jer je oduvijek htio biti tata.
SVIBANJ 2016.
Jedne smo večeri zajedno večerali
i Ian mi je rekao da Angela prima određene e-poruke.
NOVA PORUKA
Slala ih je osoba po imenu „Lilitjeistina”.
ZLA, OPAKA ŽENA
Imale su biblijski prizvuk.
ZMIJA - SOTONA - GREŠNICA
Bile su izrazito prijeteće.
TI SI NJEGOVA EVA.
MORAŠ NESTATI.
ZA ANGELU CONNELL
NISI POSLUŠALA MOJA UPOZORENJA.
ČUVAJ SE.
ISTINA
Nismo znali tko je Lilit.
Morali smo guglati.
LILIT
Prema legendi, Adam je prije Eve imao ženu zvanu Lilit.
Protjerana je iz Rajskog vrta
jer se nije htjela pokoriti Adamu.
ZLA I GRAMZIVA
Lilit je bila zla, opaka žena,
koja je počinila preljub sa Sotonom i izrodila rasu zlih stvorenja.
Lilit se pretvorila u zlog demona,
koji se osvećuje otimajući i ubijajući novorođenčad.
Ian se izbezumio.
Bio sam prestravljen. Nisam znao odakle sad to.
Angela je bila uzrujana.
Angela je poslije rekla
kako misli da se netko motao oko stana.
Nije vidjela o kome se radi, ali bila je jako uznemirena.
NOVA PORUKA
ZDRAVO ANGELA,
IGRAJMO JEDNU IGRU!
NOVA PORUKA
GLEDAM TE DOK HODAŠ.
SRETAN TI POVRATAK U STAN.
Tko to radi?
IAN TE NE VOLI.
UKRALA SI MI ŽIVOT.
UKRALA SI MI DRAGOCJENI DOM.
Četiri mjeseca prije nego što je upoznao Angelu, Ian je prekinuo s Michelle.
To nije bio lak prekid
jer je još živio u njihovu zajedničkom stanu.
Ne mrzim Michelle. Nikad je nisam mrzio. Samo je nisam htio u životu.
Nažalost, vezao nas je taj stan.
Htio sam to riješiti.
Oboje smo mislili isto.
Čovječe!
Michelle šalje te e-poruke.
NOVA PORUKA
OKO ZA OKO.
UŽIVAJ U ZADNJOJ SIGURNOJ NOĆI.
GOTOVA SI.
MICHELLE (IANOVA BIVŠA ZARUČNICA)
Bilo je nužno da odu na policiju.
SNIMKA POLICIJSKE KAMERE 3. LIPNJA 2016.
Imam jučerašnje izvješće. Što se danas dogodilo?
Dobila sam još jednu e-poruku od nje.
Bila mi je na poslu. Zna kako izgledam.
Detaljno je opisala moju sinoćnju odjeću.
Sigurnija sam kod kuće,
gdje znam da ću biti dobro, ili mogu ići na posao i riskirati.
Ne znam za što je sposobna.
Imam posla s nepoznatim.
Iz šerifova ureda kažu
da trebam zatražiti hitne mjere zaštite.
Da.
Shvaćate
da se hitne mjere zaštite odnose na obiteljsko nasilje.
I onda netko bude uhićen. A ona još nije dobila nalog.
To jest prijetnja, no ne možemo ništa poduzeti dok nešto ne učini.
- Sjajno. Puno vam hvala. - Nema na čemu. Nadamo se…
Ian i Angela bili su zabrinuti
jer policija u Anaheimu nije imala osnovanu sumnju da uhiti Michelle.
To je bio tek početak veze
između Iana i Angele,
a tako nenormalne okolnosti
nisu prirodne.
Suosjećala sam s njima.
Bojao sam se. Bojao sam se jer nisam znao što smjera.
Otišli smo na policiju i Angela je zatražila zabranu prilaska.
Ponudila sam da Michelle izručim nalog o zabrani prilaska.
Bila sam nervozna.
Uručen vam je nalog.
Doista sam se nadala da će tome doći kraj
i da će se sve smiriti.
Ali ništa nije prestalo.
ZDRAVO ANGELA, PONIŠTI NALOG O ZABRANI PRILASKA.
E-poruke su i dalje dolazile.
ILI ĆEŠ I DALJE PATITI.
POSLANO
UKRAST ĆEMO TI DIJETE.
Prijetnje su stizale.
GLEDAT ĆEŠ KAKO
UMIRE.
4. LIPNJA 2016.
Ian i Angela opet su nazvali policiju.
Policijska uprava Anaheim.
Zdravo. Već sam podnosila prijave u vezi s privremenom zabranom prilaska.
Nalog je uručen osobi od koje mi je potrebna zaštita.
Ona mi i dalje šalje lude, prijeteće, nasilne e-poruke i prijeti mi ubojstvom.
Poruku je poslala
odmah nakon što joj je policija uručila nalog u Ontariju.
Jedan sat poslije dobila sam još jednu, u kojoj su bile eksplicitne fotografije.
Odvjetnik mi je savjetovao da vas kontaktiram
i vidim možete li je uhititi jer je ovo otišlo predaleko
i ona je prekršila nalog.
Vaše ime?
Angela Diaz, D-I-A-Z.
Dobro, poslat ću nekoga.
Uđite.
Ja sam Ian. Ovo je Angela.
Ove e-poruke sadrže fotografije ljudi bez glave.
Zatim pobačene fetuse, fetuse bez glave.
Vi ste treća policijska ekipa koja nam dolazi.
- Večeras? - Prošli i ovaj tjedan.
Nalog o zabrani prilaska, potvrda o uručenju.
Dobro.
Koliko je dugo poznajete?
U vezi smo bili dvije godine,
a prekinuli smo u kolovozu.
Poznajem li je ovakvu? Ne.
Kad ste je poznavali, jeste li primijetili da je nasilna?
Otišla je s nožem u kupaonicu.
Luda je.
I rekla mi je da se poželjela ubiti.
Prijetila je da će zapaliti ovaj stan zajedno s njima.
Tjedan prije negoli je otišla bila je vrlo emotivna.
U kolovozu prošle godine?
Da, tjedan prije negoli je otišla.
Zadnji tjedan kolovoza plačući mi je rekla…
Oči su joj bile otvorene, suze su curile, bilo je jezivo…
Rekla je da bi rado spalila
cijeli stan zajedno sa sobom, sa mnom i psom.
Imam jorkširskog terijera.
Ne viđam ni prijatelje, nikoga. Mama mora dolaziti ovamo.
Svi moraju pauzirati svoj život jer je ona luda.
NOVA PORUKA
NE ZOVI POLICIJU.
VIDIM KAKO ODLAZE.
PLATIT ĆEŠ ZA OVO.
Baš svaki dan,
svaki put kad sam vidjela da me Ian zove, zapitala sam se što se dogodilo.
NOVA PORUKA
NOĆAS ĆEŠ UMRIJETI
DOK TE NETKO SILUJE.
A onda se dogodilo nešto nevjerojatno.
OGLASNIK
Michelle se javila na oglas povezan s maštarijom o silovanju.
Poslala je Angeline fotografije i pozvala muškarca
da dođe u stan i siluje Angelu.
Napisala je: „Dođi k meni. Nemoj prestati ni ako budem vrištala.”
13. LIPNJA 2016.
Dobio sam poruku od Lilitjeistina.
Napisala je da mašta o silovanju.
Poslala mi je svoju adresu u Anaheimu i fotografije
te napisala da samo dođem.
„Vrata će biti otključana. Pritisni me i radi što te volja.”
Odgovorio sam: „Mislio sam odglumiti provalu
dok ti spavaš u krevetu.
Ne želim da susjed vidi sukob i pozove policiju.”
Policija.
Zdravo, ovdje Angela Diaz. Imam prijave policiji
i nalog za zabranu prilaska za Michelle Hadley.
Ponovno je prekršila taj nalog.
Danas sam od nje dobila e-poruke u kojima piše
da će me netko napasti i silovati.
Odmah ćemo poslati nekoga.
Što se događa?
Ja sam Ian, šerif. Oprostite. Ovo je Angela.
Zdravo.
Moja bivša djevojka Michelle
kaže da će poslati jednog muškarca.
Dat će mu adresu,
a on će doći, silovati je i pretući.
Ovo mu je napisala.
„Bok, maštam o silovanju
dok šećem svog psa.
Slijedi me, uguraj u stan, spriječi da vrištim, odvuci me na kat i uzmi straga.
Javi ako možeš večeras.
Imam 30, visoka sam, divna, spremna. Moja adresa…” Ova adresa.
„Svaku večer šećem psa. Može oko 20 sati? Dođi k meni.”
Dok sam parkirao, osjetio sam uzbuđenje.
Osjetio sam nalet dopamina
kad sam pomislio da ću to napraviti.
Ali kad sam došao do zgrade, vidio sam ime Iana Diaza.
Smrznuo sam se.
Ne želim se naći u situaciji
u kojoj dečko ili suprug ne zna što se zbiva,
pa da me prebije ili ubije.
Zato sam otišao.
Kôd 224? Ovdje 97, nalazim se u stanu br. 2.
Jedino znamo da se radi o muškarcu u tamnoj odjeći.
Helikopter je u zraku.
Pripazite da su vam vrata zaključana.
A ako vam se učini da se vratio, ako vam pošalje poruku
ili pokuca, nazovite nas.
- Hvala. - Nema na čemu.
- Oprostite zbog ovoga. - Bez brige.
NOVA PORUKA
IMAŠ SREĆE, IZVUKLA SI SE.
NIKAD MI NEĆEŠ POBJEĆI.
Ian je pokušavao ostati smiren,
ali u glasu sam mu čula da se uistinu boji.
Kad ćete je uhititi zbog slanja ovog smeća
i angažiranja muškaraca da je siluju? Samo me zanima.
Zašto Michelle nije u pritvoru?
Ili barem na ispitivanju.
Kako ćemo se boriti protiv nje?
Što da radimo?
Zar moram neprestano biti u stanu?
Dio mene govorio mi je
da moraju otići iz tog stana.
Da se moraju odseliti.
To je spaljena zemlja.
PAZI.
TO ĆE SE DOGODITI PRIJE NEGO ŠTO MISLIŠ.
MUŠKARCI ĆE NEPRESTANO DOLAZITI.
Ian je tad bio pod ogromnim stresom.
Nije znao koliko još e-poruka može podnijeti.
Iznenada mi je rekao:
„Nećeš vjerovati.”
24. LIPNJA 2016.
Hitna služba, izvolite?
Netko mi je prišao s leđa, pritisnuo me uza zid
i počeo gušiti.
Govorio mi je da ću vidjeti svog boga.
I da je vrijeme da me netko siluje.
Dobro. Koliko je osoba bilo ondje?
Samo jedna. Na licu je imao crnu masku.
- Skijašku? - Da.
Dobro. Odmah ćemo poslati nekoga. U redu, gospođo?
- Dobro. - Dobro.
Vidite li policajce?
Da, vidim ga. Ovdje je, sa mnom.
S vama je?
Da.
Zdravo.
- Mogu li upaliti svjetlo? - Da.
Dobro.
Je li ovo vaša šminka na zidu?
- Da. - Dobro.
Nisam znala što se događa, a on je rekao…
Htjela sam se pomaknuti, a on me zgrabio. Primio me za kosu.
Odgurnuo me i rekao:
„Sad ćeš dobiti. Silovat ću te.”
Gotovo jedan mjesec suprugova bivša prijeti mi silovanjem i ubojstvom djeteta.
Kako se zove?
Michelle Hadley.
Uz koji vas je zid pritisnuo? Ovaj?
Najprije me udario. Ovdje.
- Onda mi je naslonio lice. - Dobro.
Kladim se da je taj čovjek opet iz oglasnika.
Vjerojatno mu piše.
Nije pisala vama ni nekome drugome.
Nije vas upozorila.
Ovako ćemo.
U autu imam nalog.
Otići ću onamo i privesti je.
POLICIJSKI ZVUČNI ZAPIS 24. LIPNJA 2016.
Samo mirno.
Imam samo nekoliko pitanja.
Nešto se događa između vas i Iana.
Da, tako je.
Prijavio vas je
i pokazao nam neke e-poruke koje ste poslali.
Jedna je zvučala ludo. Znam.
Dobro.
„Lilit je istina.” Znate li što o tome?
Što to znači?
Ne.
Zalupila su se vrata auta. Pas je zalajao.
Kad sam izašao…
MICHELLEIN OTAC
…ondje su bila dvojica detektiva.
Upitao sam ih što se događa.
Rekli su da će uhititi moju kćer. Pitao sam zašto. I kakve dokaze imaju.
Sad se čini
da ste vi odgovorni za to.
Želio bih od vas doznati neke informacije.
Sad ćemo vas privesti. Dobro?
Dobro.
- Recite nam svoje puno ime. - Michelle Suzanne Hadley.
- Datum rođenja? - 20. prosinca 1986.
Dobro, Michelle. Imajte na umu
da morate biti posve iskreni.
Ako doznamo da ste nam rekli neistinu,
današnje izjave možemo koristiti protiv vas na sudu.
Vidite sve ove e-poruke?
- Mnogo ih je. - Da.
„Bila sam strpljiva. Strpljenje mi je pri kraju.”
U e-poruci od 10. rujna 2015. spominje se Lilit.
„Pripremi se za istinu.
Božji je zakon iznad svih zakona, pa i ljudskoga.”
Jeste li vi to napisali?
Jesam.
Ni ja u potpunosti ne shvaćam
odakle mi sve to i zašto sam to napisala.
Kao dijete sam slušala propovijedi,
možda su to neki ostaci iz djetinjstva.
Tko je Lilit?
Objasnite mi.
Ona je
poput nekog alter ega samog vraga,
njegova ženska strana.
Čija ženska strana?
Pa znate, Sotone ili vraga.
Lilit je Antikrist?
- Njegova ženska strana? - Da, valjda.
Teško je objasniti jer to nije nalik ičemu što sam doživjela.
Pitam se što sam uopće učinila.
Ne znam što se dogodilo.
Pomislila sam da doista gubim razum.
Razgovarajmo o Ianu.
Kako ste se upoznali?
Godine 2013. upoznavala sam ljude preko interneta.
Htjela sam obiteljski život.
A onda sam se spojila sa šerifom Ianom.
IAN: SPOJ U DISNEYLANDU?
Pristala sam.
RADO.
Odrasla sam uz Disneyjeve crtiće s princezama
i doista sam vjerovala
da će svaka dobra djevojka
naći svoga princa.
Brzo sam shvatila da Ian doista voli Disneyland.
Rekao mi je da stalno ide onamo,
nekoliko puta u tjednu.
Dok smo se šetali,
objašnjavao mi je kako sve funkcionira.
Doznala sam da je dugo ondje radio.
Razgovarali smo o princezama
i rekao mi je da mu je najdraža Belle.
Kazao je da je ona njegov tip i da sam joj slična.
Nikad nisam upoznala odraslu osobu koja je toliko voljela Disneyja.
Rekao mi je da su najljepše uspomene koje ima s ocem,
s kojim nije bio u dobrim odnosima, povezane s Disneylandom.
To je bilo baš slatko.
Volim ranjive muškarce,
a bili smo u tako čarobnom okruženju da sam bila posve opčinjena.
Bila sam jako uzbuđena
zbog putovanja u New York nekoliko mjeseci poslije.
Oko Božića je vrlo romantično.
Ian je bio jako uzbuđen što smo u New Yorku.
Sve je snimao.
Nisam naviknuta na to da me ljudi snimaju i osjećala sam se čudno.
Zar ti…
Slatka si kad hodaš.
Divna si kad promatraš sve uokolo.
Ian je bio pažljiv.
Bio je drag, uviđavan.
Želiš li keks?
Mislila sam da je on vrlo dobar odabir
za dugotrajnu vezu.
Odlučili smo zajedno živjeti.
Ian je predložio da kupimo stan.
Pronašao je novi stan u centru Anaheima.
Ja sam trebala dati novac za polog,
a on bi pomagao s otplatom hipoteke.
Potrošila sam cijelu ušteđevinu,
ali bila sam vrlo sretna.
To se činilo kao prirodni nastavak veze.
Zaručili smo se.
Trebali smo prostor za obitelj.
Do Disneylanda smo mogli doći za deset minuta.
A s balkona smo mogli gledati vatromet.
To je bila kap koja je prevagnula.
No kad smo se uselili u stan,
sve je krenulo po zlu.
Ne znam kako je došlo do toga
da me smatraju najluđom ženom u okrugu Orange.
Jutros je uhićena žena
povezana s neobičnim i nasilnim slučajem uhođenja.
Michelle Hadley optužena je za uhođenje
zbog uznemiravanja trudne žene bivšeg partnera.
Hadley je preko oglasa povezanih s maštanjem o silovanju
nalazila ljude koje je slala u dom bivšeg partnera.
Njegovu suprugu, koja je trudna,
napao je jedan muškarac iz oglasa.
E-poruke slala je s različitih računala i poslužitelja da je policija ne bi otkrila.
Hadley je određena jamčevina od milijun dolara.
Bude li osuđena, čeka je doživotna kazna zatvora.
ŠERIF OKRUGA ORANGE
Osjećam se bespomoćno.
Ne znamo što da radimo.
ŽENSKI ZATVOR
Kad smo odgajali kćeri,
jedno sam im uvijek davao do znanja.
Prema svakome se odnosite pristojno i s poštovanjem.
Kad moju kćer optužuju
za vabljenje muškaraca da napadnu trudnicu,
suprugu američkog šerifa,
jasno je da sam šokiran.
Ovo je jedna od najgorih priča o osveti o kojoj sam izvještavao.
Mogla bi dobiti i doživotni zatvor.
Nikad nisam bio u zatvoru.
Michelleina majka, Suzanne, i ja nalazimo se iza stakla.
Oni dovode Michelle i smještaju je u kavez.
U kavez stavljaju samo najgore zločince.
To je najtužniji dan u našem životu.
Pokušaji silovanja, seksualni napad, uhođenje
i uznemiravanje.
Mogla bi biti osuđena na doživotni zatvor.
Naši rođaci misle da je kriva.
I prijatelji misle da je kriva.
Ali ja razmišljam logično,
odnosno u brojevima.
To znači da su dva i dva uvijek četiri.
Kad situacija nema smisla,
ja se u takvom svijetu ne snalazim.
Ne vjerujem da je ona sposobna za takvo što.
Ako Michelle nije kriva,
tko je Lilit?
To je pravo pitanje.
Tko je Lilit?
Bilo je ljeto 2013. godine.
Bio sam u malom baru Out of Bounds u Huntington Beachu.
Primijetio sam kako je ušla jedna vrlo zgodna plavuša.
Bila je upadljiva, slatka i hodala je vrlo samouvjereno.
Bila je privlačna.
Kazao sam da radim u snagama za provođenje zakona,
a ona je rekla da smo kolege.
Dodala je da je odvjetnica i da radi za Min. pravosuđa.
To nam je bila dodirna točka.
Razmijenili smo brojeve telefona.
Predstavila se kao Angie, a puno ime bilo joj je Angela.
Angela je bila idealna partnerica, na svaki mogući način.
Bila je zabavna, duhovita, draga, energična, vedra.
Moji osjećaji prema njoj jačali su iz dana u dan.
Nakon nekoliko mjeseci
spomenula je da nije sretna u svom stanu u Irvineu,
a ja sam je pozvao da se doseli k meni.
Ionako je neprestano bila ondje.
Zaljubio sam se u nju, u to nema sumnje.
SVIĐA LI TI SE JASON? DA - NE - MOŽDA
Jedne smo večeri ležali na kauču.
Otkrila mi je da ima rak grlića maternice, koji je napredovao do četvrtog stadija.
Rekao sam joj da ćemo ga zajedno pobijediti.
„Želim ti biti podrška. Ići ću s tobom na kemoterapiju.”
Odgovorila je: „Ne treba. Znam da moraš raditi.
Obavljaš važan posao. Mogu ići sama.”
Angela je željela biti jaka i željela je to obaviti sama.
To mi se nije sviđalo, no morao sam prihvatiti.
Angelu sam upoznala 2014. g.
Bila je vrlo draga i pristupačna
i pokazivala je interes za moju djecu.
Odmah mi se svidi svatko koga zanimaju moja djeca.
Kad mi je Angela rekla da ima rak, osjetila sam njezinu bol.
Tek sam je upoznala kad sam doznala za bolest
i u meni su se javili majčinski osjećaji.
Bila je nalik ozlijeđenoj ptici. A tko joj ne bi želio pomoći?
Angie je dolazila na treninge moga sina,
sjedile smo i čavrljale.
Razgovarale smo o njezinu zdravlju,
o njezinim snovima.
Bojala se da će umrijeti.
Što sam s Angie provodila više vremena, to sam više primjećivala da mršavi
i postaje sve bljeđa.
Neprestano je povraćala zbog kemoterapije
i govorila da se loše osjeća,
da nije lijepa
i da Jasonu više neće biti privlačna.
Kako bih Angie pokazala podršku,
ošišala sam se, objavila fotografiju i stavila oznaku „AngieRatnica”.
ŠIŠANJE KAO PODRŠKA #ANGIERATNICA.
Kad je Angie trebala otići na jedan pregled kod doktora,
rekao sam joj da moram ići s njom.
Uzeo sam slobodan dan i odvezao je.
Kad smo došli u ambulantu,
rekla je da ne smijem ući.
Nije me pustila.
To mi je bilo čudno i neobično,
a onda sam se osvrnuo.
Nešto nije bilo u redu, ali nisam mogao precizirati što.
Upitao sam djelatnicu:
„Kakav je ovo
centar za liječenje raka?”
Tad sam doznao da je došla
ukloniti madež s gležnja.
Upitao sam Angelu.
Rekla je da u sklopu liječenja mora ukloniti kancerogeni madež.
To mi se učinilo uistinu čudnim.
Angela je bila vrlo uzrujana jer joj je opadala kosa.
Nosila je kapu, a dok smo razgovarale, primjećivala sam da radi ovo.
Isprva sam mislila da je zabrinuta jer nije htjela da vidimo kako gubi kosu.
No shvatila sam da gura kosu ispod kape.
Nisam joj htjela to spomenuti i ispasti bezobrazna,
ali imala sam osjećaj da laže.
Pomislila sam kako ima više kose od mene.
Angela mi je poslala fotografiju prostorije
u kojoj sjedi i prima kemoterapiju.
Vidio sam da ona nije na toj fotografiji.
Zapitao sam se je li to stvarno.
Otišao sam na internet.
Pregledavao sam stranicu za stranicom.
Odlučila sam nazvati bolnicu u kojoj je navodno primala kemoterapiju.
„Dobar dan, Mary ovdje. Trebam doći po prijateljicu Angie.
Ima kemoterapiju.
Ne znam kako da dođem do nje. Možete li mi pomoći?”
Rekli su mi da im je žao, ali da ona nije njihova pacijentica.
No ona je odlazila onamo.
Slala mi je fotografije s kemoterapije.
Upravo sam htio odustati,
kad sam na zadnjoj stranici
našao točno tu fotografiju.
Bože! Što?!
Snimio ju je muškarac koji se uistinu liječio od raka.
Razočaranje me potpuno preplavilo.
A onda sam se zapitao kako da je izbacim iz kuće.
Kad sam razgovarala s Jasonom,
upitao me bih li došla i spakirala njezine stvari.
U dnevnik koji sam joj poklonila
zapisivala je bilješke o liječenju,
crtala srca i pisala o Jasonu.
Pisala je kako bi on patio kad bi ona umrla
i kako ona želi da on nastavi živjeti.
Znala je da ne umire. Zašto je to radila?
Željela je da ga netko nađe?
Je li toliko poremećena da doista u to vjeruje?
U donjoj ladici
pronašli smo medicinsku cijev i gazu.
Koristila ih je kako bi se činilo da je nešto spojeno na port-kateter.
Pomislila sam: „Jebi se. Ne znam što se događa. Svima lažeš.
Ne znam kakvu igru igraš, ali otkrila sam te.”
Bilo je vrijeme za suočavanje.
Pozvao sam k sebi sve prijatelje
kojima je lagala i kojima je manipulirala.
Bok. Život je dobar.
Uđi. Sjedni.
- Dobro došla. - Bok.
Zašto su svi ovdje?
Sjedni.
Što radiš?
Dobro. Situacija je ovakva.
Svima ovdje duguješ veliku ispriku.
Zbog čega?
Zbog dvije stvari.
Prvo, svi ovdje doznat će dvije stvari.
Ti nisi odvjetnica.
Da, jesam. Imam diplomu.
Dobro, a ovo…
Nasmijala sam se. To je sve velika laž.
Nemaš rak.
- Imam. - Ne, nemaš.
Kako… Želiš li razgovarati s mojim roditeljima?
Što to govoriš?
Pokaži port-kateter.
- Angela, sjedni. - Da. Što… Zašto…
- Razgovarajmo. - O čemu vi to pričate?
Sjedni, molim te.
- Znaš… - U redu je.
Postoje dokazi da nemaš rak.
Prevarila si sve u ovoj sobi
i meni je jako žao zbog toga.
Vjerovala sam ti, primila te u svoj dom,
a ti si mi lagala.
- Lagala si mojoj djeci. - Nisam vam lagala.
- Da vidim port-kateter. - Vi ste meni prišli.
U ruci joj je.
Pokaži mi…
- Da vidim port-kateter. - Boli me.
- Boli, jebote. - Da ga vidim.
- Stvarno me boli. - Da ga vidim.
Na ovoj fotografiji piše „sok za borbu”.
Odmotaj.
Prikazala si kao da primaš kemoterapiju.
Dobro. Idemo.
Vidiš? Nema ničega.
Ti si prokleta lažljivica.
Ona je lažljivica.
- Vodim je sa sobom. - Odmotaj.
- Vodim je. Odmah.
Da vidim port-kateter!
Pokaži ga, lažljivice!
Pokaži ga!
Vjerojatno si dobila otkaz!
Vjerojatno ni nemaš posao!
Nakon što je Angela otišla
morao sam prekinuti svu komunikaciju.
Bilo je previše obmane i neiskrenosti.
Što je ta žena sposobna učiniti?
Posjećivali smo Michelle u zatvoru kad god smo mogli.
Već je prošlo 80 dana
i ona se prestala nadati.
Samo smo htjeli da je puste iz zatvora.
Promet obiteljske tvrtke pao je za 70 posto.
Sve je propalo.
Tko bi želio poslovati
s obitelji čija kći angažira muškarce da joj ispune maštarije o silovanju
trudne žene?
Ian i Angela tad su bili u vezi osam mjeseci.
Michelle im je napokon nestala iz života
i čekali su blizance.
Ian je bio uzbuđen i radovao se novom dijelu života.
No jedne noći dok sam spavala…
oko 2 sata primila sam poziv.
To nikad nije dobro.
Prvo što je Ian rekao bilo je:
„Blizanci ne postoje.”
Morala sam…
Morala sam se sabrati i samo sam rekla: „Čekaj, što?”
A on je odgovorio:
„Ultrazvučna snimka blizanaca
bila je lažna.”
Koji se vrag događa?
Ian se suočio s Angelom.
A Angela
je i dalje tvrdila isto.
„Kako to možeš govoriti?
Naravno da postoje. Što to pričaš?”
No odmah potom je otišla.
Ian i ja u vrećicama smo našli testove za trudnoću i plave markere.
Zapitala sam se tko je ona.
Ian i ja posumnjali smo u sve što je govorila
tijekom njihove osmomjesečne veze.
Sve smo rekli policiji.
Blago rečeno, to je strašan slučaj.
Mi ga moramo riješiti.
Moramo otkriti tko što radi. Hvala vam na izjavi.
- Nema na čemu. - Razgovarajmo o Angeli.
Izjavili ste da je vaša veza s Angelom počela 2. siječnja?
Upoznali smo se u Starbucksu u Anaheimu.
Odmah smo kliknuli. Bila je vrlo draga.
Imala je sve osobine koje tražim u ženi.
Sve.
Ian je donio sve što smo našli u stanu.
- Imate testove za trudnoću. - Da.
Ovo sam našao nakon što je otišla.
Ovaj mi je pokazala za blizance.
Korišten je.
Našao sam i ova dva
s drukčijom crtom.
- I tri različite olovke. - Sve u istoj kutiji.
Možete vidjeti da je ovaj otvoren i izmijenjen, kao i ostali.
- Ona je nacrtala crtu. - Da.
Ian je objasnio policiji da je ultrazvučna snimka lažna.
To me dotuklo.
Ako na internetu potražite lažne ultrazvučne snimke,
ova se pojavi kao deseta.
S tuđim imenima.
Ian je bio uznemiren zbog svega i nije znao što da čini.
Nije bio u dobrom stanju.
Zvao je Angelu.
Znao sam da se nećeš javiti. Nema veze.
Želim ti ostaviti poruku.
Lagala si u vezi jako važnog pitanja.
Mislim da to shvaćaš. Svatko bi shvatio.
Samo se nadam da se čuvaš. Bok.
Ian ovdje.
Zovem te da čujem imaš li vremena za razgovor.
Valjda te volim kad uopće želim razgovarati s tobom.
Nazovi me.
Volim te.
Nakon Angelina odlaska počeo sam nailaziti na čudne stvari.
- Lagala je za posao? - Da.
Priznala je da nema posao.
Osjećala sam golemu odgovornost
jer je policija morala shvatiti kako postoje sumnje
u vezi Angeline prijave
Michelleinih prijetnji nasiljem i silovanjem.
Jer što se, zapravo, događa?
PROMATRAM TE DOK HODAŠ.
Kvragu.
ZDRAVO ANGELA,
IGRAJMO JEDNU IGRU!
Je li te e-poruke
uistinu slala Michelle?
UKRALA SI MI ŽIVOT.
NOĆAS ĆEŠ UMRIJETI
DOK TE NETKO SILUJE.
Je li moguće da je Angela slala te e-poruke
sama sebi?
ZMIJA - SOTONA - GREŠNICA
Jebote.
GOTOVA SI.
Što se doista zbilo u garaži?
VELIKO FINALE.
Je li bila napadnuta?
Michelle je u zatvoru.
Tko zna je li u zatvoru ona koja bi i trebala biti?
Je li Angela žrtva
ili počiniteljica?
POLICIJA
Razgovarali ste s Angelom?
Ne.
Pokušali ste?
Ne.
Zamolili smo policiju
da to istraži.
Da doznaju istinu i razgovaraju s Angelom.
Zdravo, ovdje detektiv Cunha.
Dobro.
Imam nekoliko pitanja.
Poznajete li Jasona Rayburna?
S njim sam davno bila u vezi.
Dobro.
Puno prije Iana.
Dobro. A poslije toga,
jeste li se razboljeli?
Jeste li bili toliko bolesni da se pričalo kako imate rak?
Pričalo se o tome.
Išla sam na biopsiju zbog raka kože i bila sam pod velikim stresom.
Jeste li išli na kemoterapiju?
Ne, nisam.
Ona nas zajebava?
Oprostite, ali ne znam je li istina išta što znam o njoj.
POLICIJSKA UPRAVA ANAHEIM
Ne mogu vjerovati da se ovo događa.
Osjećam se kao idiot.
Koga smatrate krivim?
Mislim da je Angela učinila sve to.
Kad pogledam te lude e-poruke,
sve ono o vjeri i Lilit,
o oglasima i silovatelju, mogu povjerovati da je to Angelino djelo.
Odem iz stana i nju odjednom netko napadne.
Htjela sam se pomaknuti, a on me zgrabio. Primio me za kosu.
Ona je sve učinila.
Čini se da sam cijelo vrijeme spavao s neprijateljem.
Kevin Kennedy javlja nam se s novim preokretom.
Kev?
Michelle Hadley nedužna je u zatvoru bila četiri mjeseca.
Smjestila joj je osvetoljubiva žena,
koja je pribjegla nevjerojatnim djelima da bi joj uništila život.
Zapitala sam se
što je bio njezin motiv.
U jednom trenutku
Angela me pitala za Ianovu vezu s Michelle.
Jako ju je zanimalo kako je završila.
U jednom me trenu Angela pogledala. Plakala je.
Rekla je: „Čini mi se da će Michelle zauvijek biti u našem životu.
Nikad nećemo moći krenuti dalje jer će ona uvijek biti tu.”
Sudac je kazao da je Angela Diaz zla i proračunata te da ono što je učinila
nije vidio nikad u dugogodišnjoj karijeri.
Radilo se o nenormalnom ljubavnom trokutu
kakav ne postoji ni u najizopačenijim maštarijama.
ANGELA JE UHIĆENA 6. SIJEČNJA 2017. PRIZNALA JE KRIVNJU
I ZA PRIJEVARU, POGREŠNO UHIĆENJE I LAŽNU PRIJAVU.
IAN DIAZ U TRAVNJU 2017. PONIŠTIO JE BRAK S ANGELOM.
ANGELA JE OSUĐENA NA PET GODINA ZATVORA I ODSELILA SE IZ KALIFORNIJE.
ODBILA JE SUDJELOVATI U OVOM FILMU.
Rekli su mi da sam slobodna
i da su sve optužbe odbačene.
Sloboda je bila tako slatka!
Čovjek je ne cijeni dok je ne izgubi.
Dok sam silazila niz stube ispred sudnice,
novinari su me čekali.
To je bio važan trenutak za mene
jer su svi željeli čuti moje riječi.
Ovo mi je bila prava noćna mora,
vjerojatno najtraumatičnije iskustvo u životu.
Drago mi je što je napokon gotovo i što mogu nastaviti sa životom.
Slijedi priča o bizarnom ljubavnom trokutu.
Ovo je važna priča.
Ima sva obilježja serije Zakon i red.
Ljubomorna supruga, suparnice, ucjena.
Mislim da su mediji objeručke prigrlili tu priču
o ludoj ženi,
o ljubomornoj ženi.
Nisu mogli mene prikazati kao takvu,
pa su tako opisivali Angelu.
Nisu željeli spominjati muškarca. Nitko nije htio o tome.
Htjela sam da me netko sasluša.
Htjela sam ispričati što se uistinu dogodilo.
Trebalo je još štošta reći.
WASHINGTON
Radio sam u Ministarstvu pravosuđa
kao istražitelj i stručnjak za računalnu forenziku.
Istraživao sam slučajeve povezane sa zaposlenicima Min. pravosuđa.
Ja sam Ian, šerif.
Oprostite. Ovo je Angela.
Angela Connell izjasnila se krivom
za optužbe povezane s Michelle Hadley, bivšom djevojkom Iana Diaza.
Ian Diaz bio je zamjenik šerifa
i zaposlenik Ministarstva pravosuđa.
Po zakonu smo morali ponovno istražiti taj slučaj.
Kontaktirali smo policiju Anaheima.
S nama su podijelili spis tog predmeta.
Najprije sam poslušao razgovor s Ianom Diazom.
Blago rečeno, to je strašan slučaj.
Moramo otkriti tko što radi.
Zato smo vas pozvali na razgovor.
Hvala vam na dolasku i izjavi.
Recite mi neke dobre vijesti. Ovo me uznemirava.
- Dobro. - Što se događa?
Slušajući Ianove odgovore stekao sam dojam
da je dosta nervozan.
Osim tih snimaka,
nekoliko prizora koje su snimile kamere na policajcima
privuklo mi je pozornost.
U jednom trenutku
Ian izlazi iz dnevne sobe
dok Angela razgovara s policijom.
- Pojedinosti. Vrijeme? Datum? - Kad točno…
Ne, nije navela. Možda 16. prosinca.
Ian sluša što Angela govori
i sa strane joj govori podatke.
Ne, to ne radi.
Napisala je: „Dolazim večeras.”
Uvijek to napiše.
Uvijek piše prijetnje poput:
„Dolazim večeras. Stižem.”
Zvuči mi kao da Ian Angeli daje upute.
Zadnja je e-poruka stigla u 17.30?
- 17.33. - 17.33.
Jedna je i sad došla.
- Zato smo ih pozvali. - Da.
- Oprostite. - Da, jedna…
Pitala sam se zašto ste došli.
Pomislio sam da je Ian umiješan.
Osim toga, primijetio sam
kako je Ian osjećao snažan animozitet prema Michelle.
Došli ste puno puta…
- Zbog iste žene? - Zbog iste kuje.
Moja bivša djevojka progoni ovu ženu
jer je mrzi
i bijesna je zato što više nisam s njom.
Njegova želja da je strpa u zatvor bila mi je dosta čudna.
Mjesto joj je u ludnici s lisičinama na rukama.
Sastali smo se s Michelle
kako bismo je ispitali i vidjeli kakva je svjedokinja.
Pomislila sam kako mi je to prilika da ispričam svoju priču.
Postoji mnogo zabluda u vezi toga što mi se dogodilo.
I dok to doista ne vidite
mojim očima,
nećete znati ništa o mojoj priči
i tome zašto mi se sve to dogodilo.
Moramo razgovarati o detaljima vaše veze s Ianom.
U redu.
Je li se dogodilo nešto neobično što vas je začudilo?
Da, moram se malo vratiti unatrag.
Shvatili smo da u Michelleinoj priči postoji štošta što nismo znali.
Na početku veze,
tijekom jedne pauze na poslu,
Ian me nazvao da razgovaramo.
Bila sam ispred ureda.
Rekao mi je: „Hej…
Maštam o tome da te gledam kako imaš odnos s drugim muškarcem.”
Bila sam razočarana
jer sam pomislila
kako se to ipak dogodilo.
U tome nismo kompatibilni.
Ljudi maštaju o različitim stvarima.
To je normalno. Ljude zanimaju različite stvari.
Kad bih se morala opisati,
rekla bih da sam prvenstveno moralno ispravna.
Bila sam ona vrsta djevojke
koja nikad nije probala drogu.
Čekala sam da navršim 21 kako bih probala alkohol.
Ponašala sam se ispravno.
Gotovo bolesno ispravno.
Mislila sam da je i on takav.
Nisam očekivala takve stvari.
On je to spominjao
iznova i iznova,
više puta u tjednu.
Govorila sam kako mi se to ne sviđa, da se osjećam nelagodno
i da to ne želim raditi.
Zašto mu niste rekli da vam to nije po volji?
Rekla sam nekoliko puta.
Plakala sam, govorila da mi je dosta, da to ne mogu podnijeti.
Ali on se tad povlačio.
Rekao bi da je to tek tako rekao.
POTREBNA DISKRECIJA.
No onda mi je počeo slati
poveznice na profile muškaraca
s kojima bi to htio učiniti.
DOĐI VEČERAS. SMJENA JE ZAVRŠILA RANIJE.
Prije njega nisam imala mnogo veza.
Pa sam mislila
da možda žene to moraju raditi kad su u vezi.
Da je možda to normalno.
Rekla sam mu: „Dobro.
Ali ako to jedanput učinim, više nikad za to ne želim ni čuti.”
Sjećam se da sam se osjećala kao…
Kao da je umro jedan lijepi dio mene.
To je bio…
jedan dio mene…
koji je postojao izvan sve ružnoće na ovome svijetu.
A on ga je uništio.
Kad se to točno dogodilo?
To je bilo 14. veljače.
Ostali ste s njim i nakon toga što se dogodilo 14. veljače?
Jesam, ostala sam.
Mislila sam da ćemo, ako udovoljim njegovoj želji,
moći nastaviti dalje.
- Jeste li se zaručili? - Da.
Mislila sam da će zaruke
vratiti našu vezu na pravi put.
Michelleina priča
o tome kako ju je od samog početka veze nagovarao
na odnos s drugim muškarcem
bilo je zvono za uzbunu.
Ali ono što se dogodilo nakon zaruka
bilo je vrlo korisno za našu istragu.
Kad ste se preselili u stambeno naselje u južnom Anaheimu?
Oko dva mjeseca nakon što smo se zaručili
Ian je predložio da zajedno kupimo stan.
Tad je sve krenulo po zlu.
Ian je počeo tražiti da se promijenim.
Počelo je sa sitnicama,
poput ugradnje umjetnih noktiju.
A onda je htio da stavim piercing na pupak
jer mu je to privlačno.
Tražio je da se odijevam kako on želi.
Birao mi je odjeću
i govorio kad želi da je odjenem.
Bila sam vrlo mlada
i još nisam imala izgrađen identitet.
Kad se Ian pojavio i preuzeo kormilo,
lako sam se prilagodila.
Većinom sam samo odlazila na posao,
na fakultet,
natrag kući,
natrag na posao,
natrag na fakultet.
Kad god bih otišla izvan tog područja,
on bi primijetio.
Nazvao bi me
i pitao gdje sam.
Kao da…
Kao da je bio posvuda.
Neprestano mi je slao poruke, neprekidno me zvao.
No onda je situacija eskalirala.
Postavio je sigurnosne kamere,
ali ne ispred stana.
Postavio ih je u stanu, okrenute prema kuhinji,
gdje sam kuhala.
Činilo mi se
da uvijek zna gdje sam
i što radim.
U stanu sam se na početku osjećala kao u snu,
no nakon jednog mjeseca činio mi se poput kaveza.
Nisam mogla ostati, ali nisam mogla ni otići.
Ima li vam to smisla?
Bila sam zatočena u čudnom limbu.
Svaki je dan bio pun uspona i padova.
Jednog me trenutka vodio u restoran
na skupu večeru i govorio mi da sam prekrasna,
a već drugoga
koketirao je s nekom ženom i derao mi se u lice.
Kad smo jednom prilikom ušli u njegov auto,
on se jako naljutio.
Stisnuo je gas.
Vozio je vrlo brzo i došli smo na autocestu.
Iznenada,
iz čista mira, naglo je zakočio.
Rekao mi je da izađem iz auta.
Krenula sam otvoriti vrata, a on se nagnuo i zalupio ih.
Rekao je:
„Što ti je? Zar si poludjela?”
Tresla sam se.
Skinuo mi je prsten s prsta
i rekao da mi ga neće vratiti
dok se ne naučim ponašati.
Jeste li ikad išta od toga prijavili policiji?
- Nisam. - Dobro. A zašto?
Mnogo sam istraživala po internetu
o nasilnim vezama s policajcima
i, iskreno, mislila sam da bi ga policija štitila.
Bilo je jako teško slušati priču
o tome kako je njome manipulirao i kontrolirao je.
Nije ga htjela prijaviti jer se bojala.
Mislim kako sam tad posumnjao
da je Ian Diaz zlouporabio svoj položaj zamjenika šerifa.
Michelleino svjedočenje
bilo je značajno za našu istragu.
Znala sam da moram otići.
Jednog sam dana čula kako Ian razgovara s prijateljicom Leslie.
To mi je bila prilika da odem
jer sam znala da neće ništa učiniti dok je ona prisutna.
Dok sam se vozila,
ruke su mi se tresle na volanu
i plakala sam, nadajući se da me ne slijedi.
Bankovni račun bio mi je prazan
jer sam sve uložila u stan.
Mogla sam otići jedino roditeljima.
Osjetila sam…
veliko olakšanje.
IAN DIAZ 11 PORUKA
No znala sam da nije gotovo
i da on neće dopustiti da bude gotovo.
17 PORUKA
Počeo mi je slati poruke, po kojima se činilo da zna gdje sam.
Nazivao me kujom.
Pa i gorim izrazima.
Govorio mi je da ću požaliti.
Koji je bio njegov cilj? Zašto je to radio?
Mislim da je želio pronaći način da zadrži stan
i istodobno mi uništi život.
Roditelji su čuli
da netko provjerava njihovu prošlost.
Situacija je postala jeziva,
osobito zato što je Ian uvijek nosio pištolj.
Imala sam osjećaj da me neprestano promatra.
Nigdje se nisam osjećala potpuno sigurno.
Nikad se prije nisam tako osjećala,
kao progonjena životinja.
Tad sam mislila da je Ian poludio.
Da je psihopat.
Mislila sam da će me pokušati ubiti.
Doista sam gubila razum.
Nisam to mogla podnijeti.
Ianu sam napisala nekoliko bijesnih e-poruka.
VIŠE NEMAM STRPLJENJA.
PRIPREMI SE ZA ISTINU.
Bojala sam se njegove reakcije.
BOŽJI JE ZAKON IZNAD SVIH ZAKONA.
Ostavila sam mobitel, prijenosno računalo,
sve naprave preko kojih bi me mogao pronaći.
Ušla sam u auto.
Samo sam htjela otići.
No dok sam vozila, osjećala sam da se gubim.
Kao da se odvajam od same sebe.
Doživjela sam izvantjelesno iskustvo, koje je trajalo 24 sata.
Kad mi se um razbistrio,
nalazila sam se u nekoj pustoši.
Nisam znala gdje sam.
Pokupila me
jedna indijanska obitelj, koja me zatekla kako lutam.
Bila sam u Arizoni.
Nazvali su
hitnu pomoć i policiju
i oni su me odvezli u bolnicu.
Doktor me pregledao.
Rekao je: „Čini se da ste doživjeli epizodu disocijacije.”
Kazao mi je da imam PTSP, koji je rezultat onoga što sam proživjela s Ianom.
Poslije, nakon tog navodnog internetskog uhođenja,
kad su me uhitili,
pročitali su te moje dvije e-poruke.
„Pripremi se za istinu.
Božji je zakon iznad svih zakona, pa i ljudskoga.”
Jeste li vi to napisali?
Da, jesam.
Ne znam kako da mu objasnim.
Ni ja u potpunosti ne shvaćam
odakle mi sve to i zašto sam to napisala.
Poslala sam samo te dvije e-poruke.
NOVA PORUKA
No smjestili su mi to internetsko uhođenje.
SRETAN TI POVRATAK U STAN.
Michelleina priča zvuči ludo
i ona je doživjela slom živaca.
Mislila sam da će me smatrati ludom.
Ali nije.
Vjerovao mi je.
Osjetila sam veliko olakšanje.
I po prvi put
imala sam osjećaj
da se situacija okrenula protiv Iana.
I iznenada,
ja sam lovila njega.
Shvatili smo da su dvije vjerske e-poruke koje je poslala Ianu važne.
Sumnjali smo da ih je Ian iskoristio kako bi izradio račun na Lilitino ime
i nastavio s vjerskim porukama.
OKO ZA OKO.
Kad je pisao te poruke, oponašao je nju.
Ti su dokazi upućivali na Iana,
a ne Angelu.
NE ZOVI POLICIJU.
Tad smo počeli sumnjati
da je Angela možda samo bila suradnica.
I da je to bio Ianov plan.
DOĐI K MENI.
Važno je da nađemo dodatne dokaze
za ovu novu teoriju
o zamjeniku šerifa Ianu Diazu,
koji je smjestio bivšoj djevojci Michelle Hadley
za zločin koji nije počinila.
Najprije smo istražili večer kad su Ian i Angela prijavili
da im je Lilit u stan poslala silovatelja iz oglasnika.
To je jedan od najvažnijih događaja u toj spletki.
Tvrdila je da će poslati jednog muškarca.
Dat će mu adresu, a on će doći, silovati je i pretući.
Morali smo naći tu osobu iz oglasnika, određenog Ricka,
jer je on lažnim izjavama namamljen u stan
i mogao bi nam dati nove informacije o događajima te noći.
Morali smo malo istraživati da bismo našli Ricka,
no napokon smo uspjeli.
Vatrogasci u južnoj Kaliforniji bore se s požarom koji prijeti…
Želim ostati anoniman jer ne želim da me se zna
po mojim seksualnim fantazijama.
Samohrani sam otac i tad nisam htio izlaziti na spojeve,
nego sam preko oglasnika upoznavao ljude za neobavezne susrete.
Maštarije o silovanju vrlo su česte.
OGLASNIK
Objavio sam oglas i napisao:
„Tražim žene koje maštaju o tome da budu silovane ili prisiljene na seks.”
Dobio sam poruku od Lilitjeistina.
Njezin se odgovor istaknuo jer je djelovala jako zainteresirano,
gotovo kao da to očajnički želi.
To mi je bilo čudno,
pa sam je htio čuti preko telefona da mi to potvrdi
kako bih bio siguran da je to stvarno.
POŠALJI - POSLANO
Na snimci policijske kamere
zapazio sam nekoliko stvari.
Prvo, Ian je uspio identificirati
Ricka iz oglasnika i komunicirati s njim.
Glumim ženu kako bih ga zatražio broj.
Kad su digitalni forenzičari pregledali njegovo računalo,
nisu vidjeli da je Ian pregledao 40 ili 50 objava o maštarijama o silovanju
kako bi našao Ricka.
Našao ga je otprva.
I izravno ga je kontaktirao.
Vjerojatnost za to gotovo je nepostojeća. Šansa jedan na milijun.
Na Ianovu prijenosnom računalu
otkrili smo da preko privatnog računa e-pošte
izravno pristupa razgovoru
Ricka i Lilit
u tren oka.
Zato je Rick mislio da komunicira s istom osobom.
Ian ga je pitao
dolazi li te večeri k njemu u Anaheim.
POŠALJI - POSLANO
Zbog toga se postavlja pitanje
kako je znao da će Rick te večeri doći u stan u Anaheimu.
Jedini je zaključak da se Ian javio
na oglas povezan sa silovanjem, koristeći račun na ime Lilitjeistina.
To je čvrst dokaz da je to bio plan Iana Diaza.
Kad sam dobio poruku, odgovorio sam:
„Mogu doći, ali trebam glasovnu potvrdu.”
Tad je Angela Diaz glumila Lilit
i javila mu se.
Bok, Lilit ovdje.
Samo potvrđujem dogovor za večeras u 20 sati.
Vidimo se.
Nazvala me žena,
pa sam odlučio otići i to obaviti.
Zapazio sam još nešto.
Dok je Angie policiji prijavljivala da joj Michelle Hadley šalje silovatelja,
Ian ga je aktivno ohrabrivao da dođe.
VRATA SU OTKLJUČANA. UĐI.
POŠALJI - POSLANO
Htio sam da ona ode i otvori vrata.
Nadao sam se da će on doći u stan. Ne bih ga napao.
Rekao bih mu da sjedne.
Znao sam da vi dolazite i htio sam ga zadržati.
Osoba koja je zabrinuta zbog dolaska silovatelja u stan
ne bi ga ohrabrivala da dođe
i otključala mu vrata.
Ali u ovom slučaju
jasno je kako su Ian i Angela željeli dovesti Ricka u stan
da bi smjestili Michelle Hadley.
U razgovoru s policijom
Ian je objasnio cijeli plan.
Ne mogu vjerovati da se ovo događa.
Osjećam se kao budala.
Koga smatrate odgovornim?
Mislim da je Angela kriva.
Ian je htio da povjerujemo kako mu se sve to događalo pred nosom.
Čini se da sam cijelo vrijeme spavao s neprijateljem.
Ali gledajući snimku policijske kamere
i digitalne dokaze…
te nakon razgovora s Rickom,
bilo je jasno da to nije istina.
Ian je glumio da je Michelle
i da je Angela kako bi namamio nekoga u stan.
To je vrlo zamršen slučaj.
Porota bi mogla biti zbunjena.
Tko glumi koga, tko se pretvara da je netko drugi?
Morao sam razbistriti misli
i shvatiti kako bismo trebali iznijeti slučaj.
Zapitao sam se je li Michelle Hadley doista bila opasna za Iana i Angelu.
Naravno da nije.
Ali kako su uspjeli uvjeriti policiju da je zatvori?
Poroti smo morali dokazati da je Ian iskoristio svoj položaj
i manipulirao policijom u Anaheimu.
- Zdravo. - Zdravo. Uđite.
Pregledavajući snimke policijske kamere više puta
počeli smo shvaćati kako se to dogodilo.
Sve počinje nečim što bismo mogli opisati
kao bezazleno oponašanje Michelle Hadley.
Dobila sam još jednu e-poruku od nje, ali nisam je otvorila jer…
Dobro.
Komunikacija s Angelom bila je donekle prijeteća.
U zadnjoj, koja je stigla sinoć, piše:
„Ostat ćeš bez muža, djeca bez oca. Nadam se da će te kazna brzo stići.
Volim kad si u neizvjesnosti. Uživaj na poslu.
Sigurno će to biti bolan užitak. Michelle.”
Ali policija Anaheima smatrala je da ne može ništa učiniti.
To jest prijetnja,
ali ne možemo ništa učiniti dok joj ne uručimo nalog.
Nalog o zabrani prilaska, potvrda o uručenju.
Dobro.
A onda je situacija eskalirala
sa sve grotesknijim prizorima.
Ove e-poruke sadrže fotografije ljudi bez glave.
Zatim pobačene fetuse, fetuse bez glave.
Ali policija Anaheima
ne reagira kad je razina prijetnje niska.
To je, nažalost, samo prekršaj.
Zato su Ian i Angela morali pojačati razinu prijetnje.
Okrenuli su se oglasima povezanima s maštarijom o silovanju.
Policija, dispečer Scott.
Zdravo, ovdje Angela Diaz.
Imam prijave policiji povezane s Michelle Hadley.
Danas sam od nje dobila e-poruke
u kojima piše da će me netko napasti i silovati.
Policija je došla na lokaciju jer su primili poziv
da će ondje netko počiniti silovanje.
Ian je vidio da stiže policija.
Stajao je ondje s vatrenim oružjem
kako bi uvjerio policiju da je prijetnja toliko ozbiljna
da on mora biti spreman upotrijebiti smrtonosnu silu
da bi spriječio napad na ženu.
Baš traži da strada.
- Da. - Pucao bih u njega.
To je gluma.
Imao je značku,
a onda ju je stavio na stol.
Dakle…
Ja sam Ian, šerif. Oprostite. Ovo je Angela.
Ian im je htio pokazati
da je jedan od njih i da mu trebaju vjerovati.
Da mu danas nisam pisao,
ona bi bila silovana u dvorištu.
Pokušavao ih je uvjeriti kako nikad nije vidio takvo što.
I da Michelle Hadley treba biti u ludnici s lisičinama.
Ona se sad odmara u svom stanu, vuče konce i manipulira svima oko sebe.
A onda je Ianov trud da manipulira policijom
počeo nailaziti na zapreke.
Kad ćete je uhititi zbog slanja ovog smeća
i angažiranja muškaraca da je siluju? Samo me zanima.
Prijeti opasnost od silovanja i vrijeme koje policija ima da promisli
sve je kraće i kraće.
Moraju primijeniti propise o uhićenju.
Policija juri po susjedstvu.
Podižu helikopter.
Pokušavaju pronaći tog navodnog silovatelja.
Kôd 587…
A onda slijedi posljednji čin.
Hitna služba, izvolite?
Netko mi je prišao s leđa, pritisnuo me uza zid
i počeo gušiti.
Ian je povećao razinu prijetnje
i opasnost koju predstavlja Michelle Hadley.
Htjela sam se pomaknuti, a on me zgrabio. Primio me za kosu.
Rekao je: „Sad ćeš dobiti. Silovat ću te.”
Prisilio ih je da brzo djeluju.
Ovako ćemo.
U autu imam nalog.
Otići ću onamo i privesti je.
Gledajući slijed događaja,
jasno nam je kako je Ian
uspio uvjeriti policiju Anaheima da uhiti Michelle Hadley.
Iako je Ian učinio sve što je mogao da prikrije tragove,
digitalni forenzičari
uvijek imaju način da pronađu čvrste dokaze.
Sve detaljnije pregledavao sam Ianove službene uređaje
i otkrio da su podaci na njegovu računalu
vrlo značajni za istragu.
Kad izradite dokument u Wordu,
u pozadini nastaju privremene datoteke.
Ako ostanete bez struje ili zaboravite spremiti dokument, možete doći do njega.
Na Ianovu službenom računalu
našli smo dijelove e-poruka od Lilitjeistina.
To je bio dokaz da je Ian Diaz
zapravo Lilit.
UNIŠTIT ĆU JE.
Sve je bilo ondje, crno na bijelom.
LILIT
Bilo je vrijeme da uhitimo Iana Diaza.
Možda se sjećate ove zamršene priče iz okruga Orange.
IAN DIAZ UHIĆEN JE 13. SVIBNJA 2021.
Nisam mogla vjerovati.
Smjesta sam otišla na stranice Ministarstva pravosuđa.
Imali su priopćenje za tisak o njegovu uhićenju.
Bože, to je stvarno.
Ovaj je slučaj započeo 2016. g.
Ian Diaz i njegova tadašnja supruga, Angela Diaz,
smislili su zavjeru protiv Michelle Hadley.
Znala sam kako nije moguće
da on prizna krivnju.
Učinit će sve što je u njegovoj moći
da dokaže svoju nedužnost.
Osuđen je bivši partner, koji joj je smjestio.
Kriv po svim točkama.
Sjećam se
kako sam stajala ispred umivaonika, gledala u zrcalo,
promatrala se i mislila: „Uspjela si, jebote.”
„Uspjela si.”
IAN DIAZ OTPUŠTEN JE IZ SLUŽBE 2023. GODINE.
IZJASNIO SE NEDUŽNIM PO SVIM TOČKAMA.
OSUĐEN JE ZA UHOĐENJE, KRIVOKLETSTVO I OMETANJE PRAVDE.
ZATVORSKU KAZNU OD 10 GODINA SLUŽI U SAVEZNOM ZATVORU U TEKSASU.
Nisam mogla vjerovati.
Nisam mogla vjerovati da se to događa.
Nikad nisam bila tako tužna.
Kao da sam u noćnoj mori.
Morala sam se probuditi. Htjela sam se probuditi.
Ali…
Ali nisam mogla. To je bila stvarnost.
Kad sam počeo raditi na slučaju,
zapazio sam Leslie.
Vrlo sam brzo shvatio
da je ona na strani Iana Diaza.
Sigurna sam kako ljudi misle da sam zaslijepljena
prijateljstvom s Ianom
i da ne vidim njegovu mračnu stranu.
Ne mogu sa sigurnošću reći da sam nakon razgovora s njom
u potpunosti vjerovao da je zaljubljena u njega.
Ali poslije, kad su se pojavili dodatni dokazi,
došao sam do tog zaključka.
Volim ga srcem i dušom. On mi je poput člana obitelji.
I zauvijek ću ga voljeti,
ali nisam zaljubljena u njega.
Postoji vaša strana priče, moja strana i istina.
Ali ne postoje dokazi
koji će me natjerati da posumnjam u Ianovu nedužnost.
Jer shvaćam da je Angela serijska prevarantica
i ona je priznala krivnju.
Nedužna osoba ne bi priznala krivnju.
Mislim da nikad nećemo doznati što se točno dogodilo u stanu.
To znaju samo Ian Diaz i Angela Connell.
A oni nisu pouzdani.
No možemo pokušati odgovoriti na pitanje zašto je Ian to učinio.
Iako je stan dio priče
i on nije htio izgubiti dom,
ja smatram
kako se sve svodi na to da je Ian htio nekoga kontrolirati.
Htio je kontrolirati Michelle,
a ona se izvukla,
što ga je naljutilo.
Zato je smislio plan da smjesti svojoj bivšoj djevojci.
Ja mislim
da je Angela Connell bila savršena partnerica
jer je čeznula za empatijom.
Angela je voljela glumiti žrtvu,
a Ian je to iskoristio.
IAN DIAZ STAN JE PRODAO 2016. DOK JE MICHELLE BILA U ZATVORU.
NIKAD JOJ NIJE VRATIO POLOG.
Ian je dobio sve što je htio,
ali to je platio slobodom.
Često razmišljam o prošlosti i zapitam se
kako je Ian postao osoba koja me želi kontrolirati.
Ian mi je jednom rekao
da je odrastao u uistinu toksičnom okruženju.
Zapitala sam se je li to uzrok njegova ponašanja prema meni.
Kao da je imao dvije različite osobnosti i niste mogli znati koja će vas zapasti.
Hoćete li dobiti demona opsjednutoga seksom
ili sjajnog partnera?
Mislim da je ta njegova pozitivna strana
bila njegov stvaran karakter.
Ali, nažalost, šteta je počinjena.
MICHELLE HADLEY U ZATVORU JE PROVELA 88 DANA.
OSLOBOĐENA JE SVIH OPTUŽBI.
NIJE IMALA E-RAČUN LILITJEISTINA NITI JE SLALA PORUKE.
TUŽILA JE POLICIJU ANAHEIMA
TE JOJ JE 2021. G. DODIJELJENA ZNAČAJNA ODŠTETA.
Ian i Angela dali su mi ulogu Lilit.
Ona je pobjegla iz Rajskog vrta,
nije slušala nikoga, ni Adama ni Boga.
Ona je istinska
revolucionarka.
Kad pogledam unatrag, nisam bijesna
što su mi dodijelili ulogu
neposlušne žene
koja se suprotstavlja muškim autoritetima.
Odgovara mi.
To tad nisam znala.
Ali sad sam na drugoj strani puta.
Iznova gradim svoj život.
Vratila sam se školovanju i na posao.
I opet sam počela izlaziti.
Zatim,
ostala sam u drugom stanju.
Rodila sam kćer istog dana kad je Ian osuđen.
Vidi. Fora, zar ne?
To rade na filmovima.
- Nadam se da si se danas zabavila. - Jesam.
Da.
Nedostaješ mi, dušo. Volim te.
I ti meni.
Volim te.
Pusa.
Nedostaješ mi.
Odgajanje ove predivne djevojčice moj je kraj iz bajke.
„I živjeli su sretno do kraja života.”
Nisam princeza,
ali postala sam junakinja vlastite priče.
Prijevod titlova: Daria Šantel